ৱর্ল্দ বাইওফ্যুএল দেগী থৌরমদা প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা ওগস্ত ১০, ২০২২গী নুংথিল পুং ৪:৩০ তাবা মতমদা হরিয়ানাগী পানীপত্তা সেকেন্দ জেনরেসন (২জি) ইথনোল প্লান্ত শঙ্গাগনি।
প্লান্ত শঙ্গাগদৌরিবা অসি লৈবাক অসিদা বাইওফ্যুএল পুথোকপা অমসুং শীজিন্নবা থৌগৎনবা চহি কয়া অসিদা সরকারনা মথং-মথং পাইখৎখিবা থৌরাং কয়াগী শরুক অমনি। মসি প্রধান মন্ত্রীনা ইনর্জী সেক্তরবু হেন্না হোংহন্নবা, লায়না ফংহন্নবা, ইফিসিএন্ত ওইহন্নবা অমসুং তুং কোইনা চৎনবা অহোংবা পুরক্নবা লেপ্তনা হোৎনরিবা অসিগী লমজিং মখাদা পাইখৎখিবনি।
২জি ইথানোল প্লান্ত অসি ইন্দিয়ন ওইল কোর্পোরেসন লিমিতেদ (আই.ও.সো.এল.)না লুপা করোর ৯০০ রোম চংনা শাখিবনি অমসুং মসি পানীপত রিফাইনরী মনাক্তা লৈ। স্তেৎ-ওফ-দি-আর্ত ইন্দিজিনস তেক্নোলোজীদা য়ুম্ফম ওইবা প্রোজেক্ত অসিনা চহি অমদা ইথানোল লিতর করোর ৩ পুথোক্নবা চহিগী ওইনা চরু (পরালী) তন লাখ ২রোম শীজিন্নদুনা ভারতকী ৱেস্ত-তু-ৱেল্থকী খোঙথাং অসিদা অনৌবা পন্দুপ অমা হাংলগনি।
এগ্রি-ক্রোপ রেসিদ্যুগী এন্দ-য়ুজ য়াহন্দুনা লৌমীশিংগী মপাঙ্গল হাপ্লগনি অমসুং মখোয়দা অহেনবা শেন্থোক লৈনবগীদমক খুদোংচাবা অমা পীরগনি। প্রোজেক্ত অসিনা প্লান্ত চল্লাইবদা য়াওরিবা মীওইশিংদা হকথেংননা থবক পীগনি অমসুং চরু ককপা, হোনবা, থম্বা অসিনচিংবগী সপ্লাই চেন্দা নাকোইননা থবক পীরগনি।
প্রোজেক্ত অসিগী লিক্বিদ দিসচার্জ জিরো ওইগনি। চরু (পরালী) মৈ থাবা হন্থন্দুনা প্রোজেক্ত অসিনা চহি অমদা কার্বোন দাইওক্সাইদ ইমিসন তন লাখ ৩ রোম তৌবগা মান্নবা গ্রীনহাউস গ্যাস হন্থহনবদা শরুক তম্লগনি, মসিনা চহি অমদা লৈবাক অসিগী লম্বীদা চেল্লিবা কার ৬৩,০০০গী ময়াদা হন্থহনখিবগা মান্নরগনি।
mni_Beng mni_Beng mni_Beng mni_Beng mni_Beng